द्वापर में महर्षि वेद व्यास की परंपरा में “जय”, “भारत” और “महाभारत” प्राप्त होते है ! उसी भारत देश की संतति और संस्कृति भारती कहलायी ! विष्णु पुराण में भारतवर्ष की सीमा इस प्रकार है ‘उत्तरम् यत् समुद्रस्य हिमाद्रे: चैव दक्षिणम्। वर्षम् तद् भारतम् नाम भारती यत्र संतति: ||’ (हिमालय से समुद्र तक के उत्तर दक्षिण भू भाग का नाम भारत है, इसमें भारती प्रजा रहती है) भारती सरस्वती का एक पर्याय है ! भारती का सम्बन्ध वैदिक भरतों से है ! भरतों के सांस्कृतिक अवदान का अभिव्यक्तिकरण ही भारती है ! शंकर के दसनामी सन्यासियों की एक शाखा का नाम भी ‘भारती’ है ! इसमें संतति की कल्पना सांस्कृतिक है, प्रजातीय नहीं ! जहाँ सनातन धर्म, सनातन संस्कृति, सान्स्क्रितिक्जीवान मूल्य वर्द्धित, परिवर्द्धित हुए, उसी का नाम भारत था ! तात्पर्य यह कि जब जीवन मूल्य से लेकर साहित्य तक में भारत और भारती उपस्थित है और इसका नाम भारतवर्ष है, तब फिर १९५० तक आते आते यह ‘India that is Bharat’ कैसे हो गया ?